ЛОИҲА

**СТРАТЕГИЯИ ВАСОИТИ АХБОРИ ОММА**

**Муттаҳид намудани фаъолияти сохторҳои давлатӣ, ВАО ва ҷомеаи шаҳрвандии Қирғизистон, Тоҷикистон, Ӯзбекистон ҷиҳати таҳкими дӯстӣ, ваҳдати миллатҳо ва таҳаммулпазирӣ, ташаккули муносибати номақбул нисбат ба экстремизм, ки боиси ифротгароӣ, низоъҳо ва терроризм мегардад**

**Бишкек, Душанбе, Тошканд**

**МУНДАРИҶА**

|  |  |
| --- | --- |
| ИХТИСОРОТ |  |
| МУҚАДДИМА |  |
| МУҚАРРАРОТИ УМУМӢ ВА ПРИНСИПҲОИ АСОСӢ |  |
| ҲАДАФ ВА ВАЗИФАҲО  |  |
| ГУРӮҲҲОИ МАҚСАДНОК  |  |
| ИҶРОКУНАНДАГОН  |  |
| РУШДИ ДОНИШ ВА ТАҚВИЯТИ НЕРӮ |  |
| МАЪЛУМОТИ УМУӢ |  |
| АМАЛИСОЗИИ ТАДҚИҚОТҲО  |  |
| ҲАМКОРӢ ВА ҲАМОҲАНГСОЗӢ |  |
| МАЪЛУМОТИ УМУМӢ |  |
| ҲАМОҲАНГСОЗИИ БАЙНИСОҲАВӢ |  |
| ҲАМКОРӢ БО НАМОЯНДАГОНИ ҶОМЕАИ ШАҲРВАНДӢ ВА БАХШИ ХУСУСӢ |  |
| ҲАМКОРИҲОИ БАЙНАЛМИЛАЛӢ ВА МИНТАҚАВӢ  |  |
| ПЕШГИРИИ ПАҲНШАВИИ АҚИДАҲОИ ЭКСТРЕМИСТӢ  |  |
| МАЪЛУМОТИ УМУМӢ |  |
| РУШДИ МУҚАДДАСОТИ МИЛЛӢ ВА ТАҲАММУЛПАЗИРӢ  |  |
| СТРАТЕГИЯҲОИ КОММУНИКАТИВӢ, ЗИДДИТАШВИҚОТӢ ВА ИДЕОЛОГИЯҲОИ АЛТЕРНАТИВӢ (ҚИССАҲОИ МУҚОБИЛ ВА АЛТЕРНАТИВӢ) |  |
| СТРАТЕГИЯИ ҚИССАҲОИ МУҚОБИЛ |  |
| СТРАТЕГИЯИ ҚИССАҲОИ АЛТЕРНАТИВӢ  |  |
| ПЕШГИРИИ ИСТИФОДАИ ИНТЕРНЕТ БАРОИ МАҚСАДҲОИ ҲАРАКАТҲОИ ЭКСТРЕМИСТӢ ВА ТЕРРОРИСТӢ  |  |
| МАЪЛУМОТИ УМУМӢ |  |
| ТАНЗИМКУНӢ ВА ХУДТАНЗИМКУНӢ |  |
| ПЕШГИРИИ ИЗҲОРИ БАДБИНӢ ДАР ИНТЕРНЕТ  |  |
| РУШДИ МАВОДИ ВАСОИТИ АХОРИ ОММА  |  |
| РУШДИ ТАФАККУРИ ИНТИҚОДӢ, ВАО ВА САВОДНОКИИ РАҚАМӢ  |  |
| БАРТАРАФ НАМУДАНИ КАРДАНИ ОСЕБПАЗИРИИ ГУРӮҲҲОИ МАҚСАДНОКИ АҲОЛӢ ҲАМЧУН ОМИЛИ ПЕШГИРИКУНАНДАИ ЭБИАМТ |  |
| МАЪЛУМОТИ УМУМӢ |  |
| ТАШАККУЛИ УСТУВОРӢ ДАР МАРХАЛАИ АВВАЛИ МУКОБИЛИЯТ БА ТУНДГАРОӢ  |  |
| ПЕШГИРИИ ТУНДГАРОИИ НАВРАСОН ВА ВА ҶАВОНОН  |  |
| ПАСТ НАМУДАНИ ОСЕБПАЗИРИИ ЗАНОН БА АҚИДАҲОИ ЭКСТРЕМИСТӢ ВА ТЕРРОРИСТӢ |  |
| ПАСТ НАМУДАНИ ОСЕБПАЗИРИИ МУҲОҶИРОНИ МЕҲНАТӢ |  |

 **ИХТИСОРОТ**

|  |  |
| --- | --- |
| ТЭД | Ташкилоти экстремистии динӣ- |
| ТЭБ | Ташкилоти экстремистии байналмилалӣ  |
| ТТБ | Ташкилоти террористии байналмилалӣ |
| КЗ ША СММ | Кумитаи зиддитеррористии Шӯрои амнияти Созмони Милали Муттаҳид  |
| САҲА | Созмони Амният ва Ҳамкорӣ дар Аврупо   |
| МЗ ИДМ | Маркази зиддитеррористии Иттиҳоди Давлатҳои Мустақил  |
| СМЗ СҲШ | Сохтори минтақавии зиддитеррористии Созмони Ҳамкориҳои Шанхай |
| ЭБИАМТ | Экстремизм, ки боиси ифротгароӣ, адовати миллӣ ва терроризм мегардад |
| ТҒҒТ | Ташкилоти ғайридавлатӣ, ғайритиҷоратӣ  |
| ТҶ | Ташкилоти ҷамъиятӣ |

СД – Сохторҳои давлатӣ (вазорату идораҳо)

Бо

Ҷомеа:

* ТҒҒ/ТҶ/ТҒТ;
* мақомоти худидоракунии маҳаллӣ;
* созмонҳои ҷамъиятии ҷавонон;
* ВАО, рӯзноманигорон,блогерон;
* олимон, диншиносон, омӯзгорони муассисаҳои гуногуни таҳсилотӣ;
* актерони театр ва кино, навозандагон, ҳофизон, варзишгарон;
* фаъолон, шахсони барӯманд;
* сохторҳои тиҷоратӣ, соҳибкорон.

ТИК – технологияҳои иттилоотӣ-коммуникатсионӣ

**МУҚАДДИМА**

Тағйирёбии босуръати вазъи ҷаҳон ва бад шудани вазъ дар минтақаҳои алоҳидаи он, зиддиятҳоИ торафт афзоянда, низоъҳо ва хунрезиҳо, задухӯрдҳои беисти ҳарбӣ, таҳдидҳои афзояндаи ифротгароӣ ва терроризми байналмилалӣ боиси нигаронӣ ва изтироб шадид мегарданд.

Дар шароити афзояндаи таҳдидҳои ифротгароӣ дар хориҷи кишвар, терроризми байналмилалӣ ва ҷиноятҳои фаромарзӣ таҳкими минбаъдаи амният барои Қирғизистон, Тоҷикистон ва Узбекистон, ки дар водии Фарғона сарҳади муштарак доранд, аҳамияти хоса дорад.

Имрўз ҳам роҳбарони ТЭД, ТЭБ, ТТБ, мубаллиғони онҳо, эмиссарҳо, пайравон ва ҷонибдорони онҳо дар ҷомеа паҳн намудани афкору эътиқодҳои тундгароёнаи радикалиро идома дода, ҷавононро ба зӯроварӣ барангехта истодаанд, ки ин боиси аз байн рафтани ҳисси ҳувияти миллӣ, фарҳангӣ, арзишҳои ахлоқӣ ва оилавӣ мегардад. Ҳамаи ин, дар навбати худ, шароитро на танҳо барои сар задани навъҳои гуногуни низоъ, балки барои ҷалби ҷавонон ба ТТБ дар минтақаҳои муноқишаҳои ҷангӣ фароҳам меоварад.

Қирғизистон, Тоҷикистон, Ӯзбекистон иштирокчиёни фаъоли ҳама санадҳои бунёдии байналмилалии универсалӣ оид ба мубориза бо ифротгароӣ ва терроризм, инчунин аъзои бисёр ташкилотҳои бонуфуз: Кумитаи зиддитеррористии Шӯрои Амнияти СММ (КЗ ША СММ), Сохтори зиддитеррористии Созмони Амният ва Ҳамкорӣ дар Аврупо (САҲА), Маркази зиддитеррористии Иттиҳоди Давлатҳои Мустақил (МЗ ИДМ) ва Сохтори минтақавии зиддитеррористии Созмони ҳамкориҳои Шанхай (СМЗ СҲШ) мебошанд.

Қирғизистон, Тоҷикистон, Узбекистон як қатор конвенсияҳои байналмилалии СММ ва ҳамчунин созишномаҳои дуҷониба ва бисёрҷонибаро дар ин самт ба тасвиб расонидаанд.

Айни замон дар Қирғизистон, Тоҷикистон ва Ӯзбекистон дар самти пешгирӣ ва муқовимат ба ифротгароӣ ва терроризм заминаҳои самарабахши қонунгузорӣ таҳия гашта, дастгоҳи консептуалӣ ва салоҳияти мақомоти давлатӣ дар мубориза бар зидди ин омили номатлуб, аз ҷумла принсипҳои асосии таъмини ҳифзи ҳуқуқу озодиҳои шаҳрвандон муайян карда шудаанд.

Ҳукуматҳои Қирғизистон, Тоҷикистон ва Ӯзбекистон барои баланд бардоштани некӯаҳволии шаҳрвандони кишварҳояшон тадбирҳои иҷтимоию иқтисодӣ меандешанд. Ин корҳо аз татбиқи сиёсати давлатии ҷавонон, чораҳои таъмини ҳамоҳангии байни динҳо ва аққалиятҳои миллӣ ва таҳаммулпазирӣ дар ҷомеа иборатанд. Рушди шаҳрвандии фаъоли ҷавонон ва афзоиши ҳамбастагии иҷтимоӣ дар ҷомеа дар як қатор қонунҳо ва стратегияҳои Қирғизистон, Тоҷикистон ва Ӯзбакистон ҷои махсусро ишғол мекунад.

 Аммо роҳбарони ТЭД, ТЭБ, ТТБ, мубаллиғони онҳо, эмиссарҳо, пайравон ва тарафдоронашон дар «маъвизаҳояшон» аз мусулмонони Қиргизистон, Тоҷикистон ва Ӯзбекистон даъват мекунанд, ки ақидахои сарҳадӣ ва давлатдории миллиро инкор намуда, узви уммати мусулмонон бошанд ва кӯшишҳоро барои мубориза бар зидди низоми дунявии ин кишварҳо муттаҳид намоянд.

Роҳбарони РЭО, МЭО, МТО, мубаллиғони онҳо, эмиссарҳо, пайравон ва ҷонибдорони онҳо дар ВАО, аз ҷумла дар Интернет (имкониятҳои интернетӣ, шабакаҳои иҷтимоӣ ва паёмрасонҳои мобилӣ), ғояҳо ва муроҷиатҳоро ба шаҳрвандони Қирғизистон, Тоҷикистон, Ӯзбекистон паҳн мекунанд, ки ба миллат ва шаҳрвандӣ аҳамият надода, зиндагиро аз рӯи қоидаҳои шариат ба роҳ монанд.

Таблиғгарони ин созмонҳо, инчунин пайравону ҷонибдорони онҳо ҳангоми баррасии мушкилоти минтақаҳои наздисарҳадии Қирғизистон, Тоҷикистон, Узбекистон дар водии Фарғона, бахусус дар ҳамоишҳои пӯшида даъват ба амал меоранд, ки муноқишаҳо (ки гӯё аз ҷониби ҳукуматҳои ин давлатҳо ба таври сунъӣ эҷод шудаанд) дар асоси қонуни шариат ҳал карда шаванд.

Ҳамзамон, пажӯҳишҳои мухталиф ба афзоиши матолиби ифротгароӣ дар фазои интернетӣ, аз ҷумла шабакаҳои иҷтимоӣ ва паёмрасонҳои мобилӣ ишора мекунанд, ки аз тазодҳои мухталиф ва набудани фаъолияти ҳамоҳангшуда истифода мекунанд.

СТРАТЕГИЯИ ВАСОИТИ АХБОРИ ОММА бояд барои босамар муқовимат намудан ба ҳамаи ин падидаҳо мусоидат кунад.

СТРАТЕГИЯИ ВАО дар чаҳорчӯби лоиҳаи «Муколамаи бисёрҷонибаи фаромарзӣ барои таҳаммулпазирӣ ва сулҳ дар Осиёи Марказӣ» таҳия шудааст, ки аз ҷониби консорсиум таҳти роҳбарии Фонди ба номи Конрад Аденауэр дар ҳамкорӣ бо ҳаракати экологии «БИОМ», ОНМ «Юксалиш» ва иттиҳодияи ҷамъиятии «Гендер ва Тараққиёт» бо дастгирии молиявии Иттиҳоди Аврупо амалӣ мегардад.

Ҳадафи лоиҳа мусоидат ба татбиқи сиёсати давлатии Қирғизистон, Тоҷикистон, Ӯзбекистон, ки ба таҳкими дӯстӣ ва ваҳдати байни миллатҳо, таҳаммулпазирии динӣ, инчунин кӯшишҳои муттаҳидшуда ва ҳамоҳангшуда дар мубориза бар зидди паҳншавии ғояҳои ифротгароии хушунатомез, ки боиси ифротгароӣ, адовати миллӣ ва терроризм, аз ҷумла дар ноҳияҳои наздисарҳадии водии Фарғона мегардад. нигаронида шудааст.

СТРАТЕГИЯИ ВАО ба яке аз ҳадафҳои Лоиҳа мувофиқат мекунад, ки чунин тавсиф шудааст: “баланд бардоштани огоҳии ҷомеаи шаҳрвандӣ дар минтақаҳои наздисарҳадии Қирғизистон, Тоҷикистон ва Ӯзбекистон оид ба сабабу омилҳои ифротгароии хушунатомез ва аҳамияти ҳамдигарфаҳмӣ, тавонмандсозии нерӯҳои миллӣ, ташаббус намудан ва қонунӣ гардонидани шаклҳои мухталифи муколамаи байнисарҳадӣ ва байнисоҳавӣ барои пешбурди таҳаммулпазирӣ, пешгирии ифротгароии хушунатомез ва беҳтар кардани ҳамкориҳо байни ҷамоатҳои наздисарҳадӣ, ҷомеаи шаҳрвандӣ ва мақомоти маҳаллӣ/миллӣ”.

Ҳадафи СТРАТЕГИЯИ ВАО мусоидат дар банақшагирии маъракаҳои иттилоотии мақомоти давлатӣ, созмонҳои ғайридавлатӣ, намояндагони ВАО, пешвоёни дин ва шаҳрвандон бо мақсади пешбурди масъалаҳои таҳаммулпазирӣ ва сулҳ дар водии Фарғона ва минтақаҳои наздисарҳадии Қирғизистон, Тоҷикистон ва Ӯзбекистон мебошад. Дар стратегия таваҷҷӯҳи асосӣ ба ҷавонон аст.

Ҳангоми таҳияи СТРАТЕГИЯИ ВАО амалия ва таҷрибаи пешқадам дар самти мубориза бо ифротгароӣ, низоъҳои гуногун, низоъҳои қавмӣ ва терроризм ба назар гирифта шудааст.

Зимни таҳияи СТРАТЕГИЯИ ВАО ду тадқиқоти илмии аз ҷониби коршиносони Қирғизистон, Тоҷикистон, Ӯзбекистон гузаронидашуда ба назар гирифта шудааст:

1. Гузориши таҳлилӣ оид ба натиҷаҳои баррасии тадқиқоти «Омилҳои осебпазирӣ ва устувории ҷавонони Қирғизистон, Тоҷикистон, Ӯзбекистон ба хатарҳои ифротгароӣ ва экстремизм»

2. Экстремизм ва ифротгароӣ дар ВАО ва шабакаҳои иҷтимоӣ дар Осиёи Марказӣ.

СТРАТЕГИЯИ ВАО ҷалби васеи сохторҳоро дар назар дорад:

* Сохторҳои давлатӣ;
* ВАО, рӯзноманигорон, блогерҳо;
* Фаъолон, сарварони афкори омма;
* Институтҳои ҷомеаи шаҳрвандӣ (ТҒҒТ/ТҶ);
* мақомоти худидоракунии маҳаллӣ;
* созмонҳои ҷамъиятии ҷавонон;
* сохторҳои тиҷоратӣ, соҳибкорон;
* олимон, диншиносон, омӯзгорони муассисаҳои гуногуни таҳсилотӣ;
* варзишгарон; актерони театр ва кино, навозандагон, ҳофизон.

**1. МУҚАРРАРОТИ УМУМӢ ВА ПРИНЦИПҲО**

СТРАТЕГИЯИ ВАО заминаи ташкилӣ мебошад, ки ба санадҳои меъёрии ҳуқуқӣ, натиҷаҳои тадқиқотҳои сершумор оид ба экстремизм ва терроризм дар Қирғизистон, Тоҷикистон ва Ӯзбекистон барои ҳалли масъалаҳои мубрами таҳкими дӯстӣ, осоиш ва аҳаммулпазирӣ байни миллатҳо, ташаккули муносибати ғайри мақбул ба ғояҳои ЭБИАМТ бо дарназардошти ҳуқуқҳои қонунӣ ба озодии виҷдон ва эҳтиром ба эътиқоди динии шаҳрвандон асос ёфтааст.

СТРАТЕГИЯИ ВАО барои баланд бардоштани самаранокии фаъолияти пешгӯиву таҳлилӣ фаъолияти пешгирикунандаро таъмин менамояд ва имкон медиҳад, ки хатарҳо ва мушкилот сари вақт муайян гардида, барои мубориза бо онҳо чораҳои дахлдор таҳия карда шаванд.

СТРАТЕГИЯИ ВАО ба меъёрҳои эътирофшудаи ҳуқуқи байналмилалӣ асос ёфта, ба татбиқи муқаррароти қонунҳои Қирғизистон, Тоҷикистон, Ӯзбекистон дар соҳаи мубориза бо экстремизм ва терроризм дар минтақаҳои наздисарҳадӣ нигаронида шудааст.

Принсипҳои асосии СТРАТЕГИЯИ ВАО:

* амнияти шаҳрвандони Қирғизистон, Тоҷикистон, Ӯзбекистон бо назардошти ҳуқуқҳои шахс ва волоияти қонун;
* гузаронидани машваратҳо дар доираи раванди шаффоф, ки андешаҳои ташкилотҳои гуногуни давлатӣ ва тамоми ҷомеаро оид ба таҳкими дӯстӣ, ваҳдати байни миллатҳо ва таҳаммулпазирӣ, ташаккули муносибати ғайри мақбулро ба ғояҳои ЭБИАМТ ба эътибор мегирад;
* эффективное межведомственное и межгосударственное сотрудничество, а также сотрудничество с медиа: в рамках подписанных соглашений и координация между заинтересованными сторонами, действующими на различных уровнях в Кыргызстане, Таджикистане, Узбекистане (национальном, региональном и местном); а также в рамках ГСО по укреплению дружбы, межнационального согласия и толерантности, формированию неприемлемого отношения к идеям ЭВРМРТ;
* ҳамкории самараноки байниидоравӣ ва байнидавлатӣ, инчунин ҳамкорӣ бо ВАО: дар доираи созишномаҳои ба имзо расида ва ҳамоҳангсозии ҷонибҳои манфиатдор дар сатҳҳои мухталиф дар Қирғизистон, Тоҷикистон, Ӯзбекистон (миллӣ, минтақавӣ ва маҳаллӣ); инчунин дар доираи ҷомеаи шаҳрвандӣ(ё созишномаҳои давлатӣ) мустаҳкам намудани дустӣ, ризоияти байни миллатҳо ва таҳаммулпазирӣ, ташаккули муносибати гайримақбул нисбат ба ғояҳои ЭБИАМТ;
* ҷалб ва дастгирии қисми фаъоли гурӯҳҳои мутаваҷҷеҳи ҷомеа дар татбиқ ва мониторинги амалисозии СТРАТЕГИЯИ ВАО.

**2. ҲАДАФ ВА МАҚСАДҲО**

2.1. **Ҳадафҳои** СТРАТЕГИЯИ ВАОмусоидат намудан ба таҳкими сиёсати давлатии ҷавонони Қирғизистон, Тоҷикистон, Ӯзбекистон, аз ҷумла ҷавонони ноҳияҳои наздисарҳадии водии Фарғона буда, ба:

- таҳкими дӯстӣ, ваҳдати байни миллатҳо, таҳаммулпазирӣ байни давлатҳо;

- ташаккули муносибати номақбул ба ғояҳои ЭБИАМТ;

- ҳифзи сулҳу субот, аз он ҷумла, дар ноҳияҳои наздисарҳадии водии Фарғона;

- таъмини амнияти ҷомеаи Қиргизистон, Тоҷикистон, Ӯзбекистон;

-ҳимояи ҳуқуқ ва озодиҳои шаҳрвандони Қирғизистон, Тоҷикистон, Ӯзбекистон.

2.2. Барои ноил шудан ба **ҳадафҳои** гузошташуда, ба нафароне, ки ба СТРАТЕГИЯИ ВАОҷалб шудаанд, бояд кӯшиш намоянд, ки дар ҳалли **вазифаҳои** зерин саҳм гузоранд:

2.2.1. Дар доираи кӯшишҳои ҳамаҷониба ва ҳамоҳангшуда дар самти муқовимат ба паҳншавии ғояҳои экстремистӣ дар байни ҷавонон, ки боиси ифротгароӣ, адовати миллӣ ва терроризм мегардад, муттаҳид намудани кӯшишҳои сохторҳои давлатӣ бо институтҳои ҷомеаи шаҳрвандӣ тавассути таҳкими воситаҳои ахбори омма.

2.2.2. Ҷалби манбаъҳои маблағгузории давлатӣ ва маблағҳои дигар, грантҳои дохили кишвар, маблағҳоисозмонҳову ташкилотҳои байналмилалӣ ба татбиқи **Нақшаи амали СТРАТЕГИЯИ ВАО.**

2.2.3. Тақвият додани ВАО (васоити ахбори омма, рӯзноманигорон, блогерҳо, диншиносон, мутахассисон оид ба таҳияи мавод) бо истифода аз технологияҳои муосири иттилоотию коммуникатсионӣ, Интернет – маҷмӯи тадбирҳо оид ба баланд бардоштани сатҳи огоҳӣ, ки ба:

- Тақвият додани устуворнокии ҷавононе, ки ба иттилооти зараровар, ки даъват ба:

* зӯроварӣ;
* амалҳои экстремистӣ ва террористӣ;
* дохил шудан ба ТТБ дар минтақаҳои муноқишаҳои ҷангӣ мекунанд.

- Шаҳрвандонро ҳушдор медиҳанд:

* аз ғояҳои паҳншудаи ЭБИАМТ;
* аз маводи таблиғотии ТТБ, ки муқаррароти Қуръонро таҳриф (ғалат) мекунанд;
* аз ситоиши симои ҷангҷӯён; таҳрифи вазъияти воқеии кишварҳое, ки ТТБ дар он ҷо чойгир шудаанд.

1. **ГУРӮҲҲОИ МАҚСАДНОК**

СТРАТЕГИЯИ ВАО ба ҷавонони 18-30-сола (бо дарназардошти синну сол ва надоштани таҷриба, аз нигоҳи интиқодӣ баҳо дода натавонистани таъсири харобиовар ба онҳо) аз Қирғизистон, Тоҷикистон, Ӯзбекистон, пеш аз ҳама, ба ҷавононе, ки дар ноҳияҳои наздисарҳадии водии Фарғона зиндагӣ мекунанд ва ё дар муҳоҷирати меҳнатӣ қарор доранд, нигаронида шудааст.

Тайи даҳсолаҳои охир роҳбарони ТЭД, ТЭБ, ТТБ, мубаллиғон, эмиссарҳо, пайравон ва ҷонибдорони онҳо ҷавононро ба амалҳои ғайриқонунӣ ташвиқ намуда, бо истифода **аз осебпазирии гуногуни** шаҳрвандони Қирғизистон, Тоҷикистон ва Ӯзбекистон дучор мегарданд, фаъолона истифода мебаранд, **чӣ дар кишвари худ:**

* мушкилиҳои иқтисодии алоқаманд бо набудани ҷойи корӣ;
* мушкилоти оилавӣ;
* беадолатӣ, коррупсия;
* надоштани имкониятҳои иҷтимоӣ барои ҳифзи манфиатҳои шахсӣ;
* мушкилот барои гирифтани маълумоти арзанда, касби баландмузд;
* сатҳи пасти ҳифзи тандурустӣ дар деҳот;
* азоби қисми занон аз маҳдудияти иҷтимоӣ ва зӯроварии хонаводагӣ.

**Ҳамчунин, дар кишварҳое, ки дар он ҷо муҳоҷир ҳастанд**:

* муҳити бегона;
* кам будани музди кор, аз ҷумла аз сабаби надонистани забон, паст будани сатҳи тахассусии коргарон;
* муҳоҷирбадбинии шаҳрвандони маҳаллӣ;
* вайрон кардани қонунҳои маҳаллӣ аз сабаби надонистани онҳо;
* муҳоҷирати ғайриқонунӣ;
* қонуншиканиҳо ва поймол шудани ҳуқуқҳо аз ҷониби кормандони мақомоти ҳифзи ҳуқуқ;
* пардохт нагардидани маблағи маош аз ҷониби корфармоён;
* дур будан аз хешу табор ва шахсони наздик.

**ИҶРОКУНАНДАГОН**

СТРАТЕГИЯИ ВАО баҳри амалӣ намудани ҳадаф ва вазифаҳои гузошташуда ҷалб менамояд:

4.1. Сохторҳои давлатӣ (вазорату идораҳо, мақомоти иҷроияи ҳокимияти давлатӣ, муассисаҳои таҳсилотӣ, дигар ташкилот).

4.2. Ташкилоти мухталиф ва намояндагони ҷомеа:

* ТҒҒТ/ТҶ/ТҒТ;
* Мақомоти худидоракунии маҳаллӣ, ҷамъомадҳои аҳолӣ;
* ташкилоти ҷавонон;
* сохторҳои тиҷоратӣ, соҳибкорон;
* ВАО, рӯзноманигорони мустақил, блогерҳо;
* олимон, диншиносон, омӯзгорони муассисаҳои мухталифи таҳсилотӣ;
* варзишгарон, актерони театр ва кино, навозандагон, ҳофизон;
* Фаъолони ҷомеа, шахсони барӯманд.

**1. ТАКМИЛИ ДОНИШХО ВА БАЛАНД БАРДОШТАНИ НЕРӮ**

5.1.  МАЪЛУМОТИ УМУМӢ

Заминаи қонунгузорӣ дар соҳаи мубориза бар зидди навъҳои гуногуни низоъ, ифротгароӣ ва терроризм ҳимояи ҳуқуқу озодиҳои асосии шаҳрвандони Қирғизистон, Тоҷикистон ва Ӯзбекистонро таъмин менамояд.

Барои татбиќи босамари СТРАТЕГИЯИ ВАО бояд оид ба нерўњои пешбарандаи ифротгарої, роњњои пањншавии онњо, пеш аз њама дар Интернет ва омилњои ангезандаи ифротгароӣ, ки метавонад боиси сар задани низоъњои байни миллатњо ва терроризм шаванд, дарк карда шавад.

Муҳим аст, ки истифодаи самараноки таҷрибаи аллакай ҷамъшудаи Қирғизистон, Тоҷикистон, Ӯзбекистон ва дигар кишварҳо дар муқовимат ва пешгирии паҳншавии ғояҳои ЭБИАМТ, аз он ҷумла дар Интернет, таъмин карда шавад, бахусус:

* таҳкими нерўи ҳамкориҳо байни СД, ҷалби ҳамаи иштирокчиён ба таҳкими дӯстӣ, ваҳдати байни миллатҳо ва таҳаммулпазирӣ;
* ташаккули муносибати таҳаммулнопазир нисбати ғояҳои ЭБИАМТ;
* пешгирии паҳншавии ғояҳои ЭБИАМТ, аз ҷумла дар ВАО, шабакаҳои иҷтимоӣ, саҳифаҳои бастаи мессенҷерҳои фаврӣ;
* иттилоотонии дурусти ҷомеа бо мақсади баланд бардоштани муқовимати он ба муноқишаҳои эҳтимолӣ, кинаю адовати миллӣ, ифротгароӣ ва терроризм бо истифодаи васеъ аз воситаҳои ахбори омма, рӯзноманигорон, блогерҳо.

1. АМАЛИГАРДОНИИ ТАДҚИҚОТ

Зарур аст, ки дар шароити тағйирёбанда таҳлили таҳдидҳо ва тадқиқотҳо дар Қирғизистон, Тоҷикистон, Ӯзбекистон гузаронида шавад:

* оид ба сабаб ва шароити паҳншавии ақидаҳои ифротгароӣ дар ВАО;

• омилҳои ҳавасмандкунандаи ифротгароӣ;

– омилу сабабҳои иштироки шаҳрвандон дар низоъҳои мухталиф, адовати байнимиллї;

• ҷалби шаҳрвандон, пеш аз хама, ҷавонон ба ТЭБ, ТЭД, ТТБ,.

Ин дар навбати худ имкон медиҳад, ки барои муқовимат ба чунин зуҳурот сари вақт чораҳои дахлдор таҳия гардида, инчунин паҳншавии ЭБИАМТ дар васоити ахбори омма дар байни шаҳрвандони Қирғизистон, Тоҷикистон, Ӯзбекистон, аз ҷумла дар ноҳияҳои наздисарҳадии водии Фарғона пешгирӣ карда шавад. .

Тадқиқот барои омода намудани маводи методӣ, дастурамалҳо барои гурӯҳҳои гуногуни аҳолӣ, рӯзноманигорон, блогерҳо ва дигар эҷодкунандагони маводи воситаҳои ахбори омма зарур аст, ки ҳадафи онҳо ошкор намудани аломатҳои низоъ, адовати байнимиллӣ, ифротгароӣ дар ҷомеа, пеш аз хама дар байни чавонон.мебошад.

Тадқиқотҳо инчунин ба рӯзноманигорон, блогерҳо ва дигар эҷодкунандагони маводи ВАО барои истифодаи дурусти технологияҳои муосири коммуникатсионӣ ҷиҳати дар фазои интернет муқовимат бо ғояҳои ЭБИАМТ кӯмак хоҳад кард.

**1. ҲАМКОРӢ ВА ҲАМОҲАНГСОЗӢ**

6.1. МАЪЛУМОТИ УМУМӢ

Ҳамкории густурдаи сохторҳои мухталиф ва иштирокчиёне, ки дар муқовимат ва пешгирии ЭБИАМТ машғул ҳастанд, барои таҳкими дӯстӣ, ваҳдати байни миллатҳо ва таҳаммулпазирӣ зарур аст. Ин тақозо мекунад, ки механизмҳои муассири ҳамоҳангсозӣ ва ҳамкории сохторҳо ва субъектҳои гуногун дар сатҳи миллӣ, минтақавӣ ва байналмилалӣ ташкил карда шавад.

Барои самаранокии бештар пешгирии ЭБИАМТ дар Қирғизистон, Тоҷикистон, Ӯзбекистон бо назардошти:

* ҳамкории байнисоҳавӣ байни сохторҳои давлатӣ, ки ба СТРАТЕГИЯИ ВАО ҷалб шудаанд;
* ҳамкории сохторҳои давлатї ва љомеа, ки ба СТРАТЕГИЯИ ВАО ҷалб шудаанд;
* • ҳамкории иштирокчиёни СТРАТЕГИЯИ ВАО дар сатҳи байниминтақавӣ ва байналмилалӣ ба роҳ монда мешавад.

1. ШАРИКӢ БО НАМОЯНДАГОНИ ҶОМЕАИ ШАҲРВАНДӢ ВА БАХШИ ХУСУСӢ

СТРАТЕГИЯИ ВАО на танҳо ба шарикии СД, балки ба зиёд гаштани теъдоди иштирокчиёне, ки дар муқовимат ва пешгирии ЭБИАМТ ҷалб шудаанд, асос ёфтааст. Ин, пеш аз ҳама онҳое мебошанд, ки таҷрибаи мусбии кор бо гурӯҳҳои гуногуни аҳолӣ, ҷавонон, занон, маҳбусон, инчунин бахши хусусӣ, ки грантҳо ва маблағгузории онҳо ба Нақшаи чорабиниҳо муҳиманд.

Шарикии ҳамаҷониба сатҳи ҷалбшавӣ ва эътимоди иштирокчиёни навро ба СТРАТЕГИЯИ ВАО, ҳадафҳо ва вазифаҳои он зиёд мекунад ва имкон медиҳад, ки механизмҳои муоширати тарафайн, инчунин истифодаи иқтидор ва таҷрибаи ҷомеаи шаҳрвандӣ дар муқовимат ва пешгирии ЭБИАМТ дар ВАО ташкил ва ниҳоят, самаранокии иҷрои нақшаи чорабиниҳо баланд бардошта шавад.

СТРАТЕГИЯИ ВАО иқтидори сохторҳои тадқиқотӣ, олимон, коршиносон, таҳлилгаронро ба назар мегирад, ки саҳми онҳо дар таҳкими дӯстӣ, мувофиқати байни миллатҳо ва таҳаммулпазирӣ, ташаккули муносибати номақбул нисбат ба ғояҳои ЭБИАМТ бо истифода аз технологияҳои муосири коммуникатсионӣ бояд бояд бисӣёр самаранок истифода шавад.

1. ҲАМКОРИҲОИ БАЙНАЛМИЛАЛӢ ВА МИНТАҚАВӢ

Мубодилаи иттилоот ва таҷриба дар муқовимат ба паҳншавии ғояҳои ЭБИАМТ дар васоити ахбори омма байни Қирғизистон, Тоҷикистон, Ӯзбекистон, инчунин бо дигар кишварҳо, самаранокии тадбирҳои пешгирикунандаро дар ин самт зиёд менамояд.

Қирғизистон, Тоҷикистон, Ӯзбекистон минбаъд низ дар созмонҳои байналмилалӣ ва минтақавӣ, ки фаъолияташон ба пешгирии паҳншавии ғояҳои ЭБИАМТ дар васоити ахбори омма нигаронида шудааст, фаъолона ширкат хоҳанд кард.

Чунин ҳамкорӣ имкон медиҳад, ки мубодилаи иттилоот ва маълумот барои баланд бардоштани иқтидори СД дар муқовимат ва пешгирии ЭБИАМТ дар ВАО истифода шавад.

**1. ПЕШГИРИИ ПАҲНШАВИИ ҒОЯҲОИ ЭКСТРЕМИЗМ**

7.1. МАЪЛУМОТИ УМУМӢ

Барои пешгирии низоъҳои гуногун, ҷалбшавӣ ба ТЭД, ТЭБ ва ТТБ, инчунин фаъолияти ифротгароиву террористӣ паҳншавии ақидаҳои экстремистиро, ки боиси ифротгароӣ мегардад ва ба зӯроварӣ ташвиқ мекунад, дар навбати аввал дар Интернет безарар гардонидан зарур аст.

СТРАТЕГИЯИ ВАО даъват менамояд, ки дар Қирғизистон, Тоҷикистон, Ӯзбекистон, аз ҷумла дар ноҳияҳои наздисарҳадии водии Фарғона, барои баланд бардоштани сатҳи маърифат, ки арзиши некиву сулҳро мефаҳмонад, бар зидди онҳое, ки ба зӯроварӣ ташвиқ мекунанд, барои рушди тафаккури интиқодӣ ва саводнокии истифодаи ВАО пайваста корбарӣ бурда шавад.

1. РУШДИ АРЗИШҲОИ МИЛЛӢ ВА ТАҲАММУЛПАЗИРӢ

**Иштирокчиёне, ки ба татбиқи «Нақшаи чорабиниҳо»-и СТРАТЕГИЯИ ВАО ҷалб шудаанд,** барои рушди арзишҳои миллӣ ва таҳаммулпазирӣ тадбирҳои зеринро меандешанд:

**Идомаи такмили** низоми маориф дар Қирғизистон, Тоҷикистон, Ӯзбекистон, зеро муассисаҳои таълимӣ ба таълими арзишҳои гуногунии фарҳангӣ, таҳаммулпазирӣ, аз ҷумла таҳаммулпазирии динӣ, баробарӣ ва зиддитабъизӣ, қобилияти баҳогузории интиқодии иттилооте, ки асосан дар шабакаҳои иҷтимоӣ, мессенҷерҳо паҳн мешавад ва дар байни ҷавонон маъмуланд, ба пуррагӣ мусоидат намекунанд.

**Дастгирии к**ӯшишҳо барои дар муассисаҳои таълимии Қирғизистон, Тоҷикистон ва Узбакистон таъсис додани курсҳои махсуси омӯзишӣ оид ба малакаҳои ҳамкории мусбии ҷавонон байни гурӯҳҳои гуногуни миллӣ ва мазҳабиву динӣ ки низоъҳои дар заминаи миллатпарастӣ ва мазҳабиву динӣ асосёфтаро пешгирӣ мекунад.

**Дастгирии** барномаҳои мактабӣ оид ба дарки дурусти арзишҳои миллӣ, аз ҷумла таҳаммулпазирӣ, эҳтироми ҳуқуқи инсон ва ҳамзистии созандаи халқҳо барои истодагарӣ намудан ба муқобили ақидаҳои экстремизм ва ҳамзамон, барои аз нуқтаи назари интиқодӣ баҳо додани маълумот мусоидат менамояд.

**Ҳавасманд** намудани қобилияти хонандагони синфҳои болоиро барои аз нуқтаи назари интиқодӣ баҳо додани маълумоти паҳншудаи шабакаҳои иҷтимоӣ, мессенҷерҳои фаврӣ, ки маъмултарин дар байни ҷавонон ҳастанд,. Рушди тафаккури интиқодӣ барои дарки дурусти даъватҳо ба низоъҳои гуногун, инчунин маводи даъваткунанда, ки аз ҷониби роҳбарони ТЭД, ТЭБ, ТТБ, мубаллиғон, эмиссарҳо, пайравон ва ҷонибдорони онҳо дар ВАО паҳн менамоянд, кӯмак мерасонад.

**Дастгирии** талошҳо бо ёрии технологияҳои муосири коммуникатсионӣ такмили усулҳои таълим дар низоми таҳсилоти миёна ва олӣ:

* мантиқ;
* • этика;
* • ҳуқуқи инсон;
* • таҳаммулпазирӣ;
* • саводнокии ВАО;
* • таҳкими сулх;
* • арзишҳои бунёдии динӣ.

**Идомаи такмили** омодасозии кадрҳои омӯзгорие, ки муҳимияти дар васоити ахбори оммаро пешбурди таблиғи арзишҳо, аз қабили мавқеи фаъоли шаҳрвандӣ, баробарӣ, аз байн бурдани табъиз ва хушунат, таҳаммулпазирии этникӣ ва мазҳабиро пурра дарк мекунанд.

**Дастгирии нашри** тавсияҳо барои волидайне, ки аз эҳтимолияти ифротгароии фарзандони худ нигарон ҳастанд. Чунин тавсияҳо самаранокии пешгирии ЭБИАМТ-ро, пеш аз ҳама дар Интернет, дар марҳилаи аввал ва дар оила зиёд мекунад.

**Ҳавасманд намудани** истифодаи технологияҳои муосири коммуникатсионӣ аз ҷониби диншиносон, уламои динии Қирғизистон, Тоҷикистон, Ӯзбекистон барои аз байн бурдани даъватҳои роҳбарони ТЭД, ТЭБ, ТТБ, мубаллиғон, эмиссарҳо, пайравон ва ҷонибдорони онҳо, ки дар Интернет ба ҷавонони «ҳиҷрӣ» барои «ҷиҳод» ва вайрон кардани марзҳои миллии давлатҳои Осиёи Марказӣ дар минтақаҳои низоъҳои низомӣ даъват ба амал меоранд.

3. СТРАТЕГИЯҲОИ КОММУНИКАТСИОНӢ, ЗИДИТАБЛИҒОТӢ ВА ИДЕОЛОГИЯҲОИ АЛТЕРНАТИВӢ (РИВОЯТҲОИ МУҚОБИЛ ВА АЛТЕРНАТИВӢ)

Барои муқовимат ба нақлҳову ривоятҳое, ки роҳбарони ТЭД, ТЭБ ва ТТБ, мубаллиғон, эмиссарҳо, ҷонибдорон ва пайравони ғояи ифротгароӣ, аз ҷумла тавассути Интернет паҳн мекунанд, СТРАТЕГИЯИ ВАО ду намуди технологияҳои коммуникатсионӣ - ривоятҳои муқобил ва алтернативӣ пешниҳод мекунад.

7.3.1. ТЕХНОЛОГИЯҲОИ РИВОЯТҲОИ МУҚОБИЛ

Вазифаи ривоятҳои муқобил – дар ниҳоди шаҳрвандон, бахусус ҷавонон, аз ҷумла дар муҳоҷирони мехнатӣ бедор намудани ҳисси худмуҳофизатӣ ва масуният зидди ғояҳои ЭБИАМТ.

Ҳисси худмуҳофизатӣ зимни ҷалбкунӣ бо сабабҳои зерин барои рад намудани даъватҳо ба "ҳиҷрат" дар минтақаҳои ҷангӣ барои "ҷиҳод" асос мегардад:

* Наҷот додани ҷони худ, дар кишвари бегона нафавтидан;
* Маҳкум нашудан, ба ҷойҳои маҳрумият аз озодӣ наафтидан;
* Барои оилаи худ муфид будан, ёрӣ расонидан ба волидони худ, ки дар шаҳр, деҳаи худ ба онҳо эҳтиёҷ доранд, на ба бегонагон дар кишвари бегона;
* Ҳарос аз номаълумӣ.

Мундариҷаи ривоятҳои муқобил: мақолаҳо дар ВАО-и анъанавӣ, мусоҳибаҳо дар телевизион, Интернет; паёмҳо/видеороликҳо дар шабакаҳои иҷтимоӣ, мессенҷерҳои фаврӣ, ки бо мақсади таҳкими сабабҳои дар боло зикршуда омода, ҷамъоварӣ ва таҳрир карда мешаванд.

Барои омода намудани чунин мавод олимони диншинос, шарқшиносон, имомхатибони маҳаллӣ, ки ба даъватҳои ҷавонон ба “ҳиҷрат”-у “ҷиҳод” муқовимати самаранок карда метавонанд, ҷалб намудан лозим аст.

Ривоятҳои муқобили самаранок:

* Муроҷиати собиқ иштирокчиёни ТЭД, ТЭБ ва ТТБ ба ҷавонон, ки дар онҳо дар бораи ҳаёти воқеӣ дар гурӯҳҳои ҷангҷӯён, арзишҳои бардурӯғи саркардаҳояшон, сарнавишту ҳаёти шикаста, падару модар, бародарону хоҳарони азобдида ҳарф мезананд;
* Муроҷиати волидони ҷангҷӯёни кушташудаи ТТБ: ба ҷавонон - волидони худро ба мисли онҳо бадбахт нагардонед; ба волидайн — ба фарзандони худ бодиққат бошед, то онҳо дар ҷои номаълум ва барои кадом ақидаҳои номаълум ҷон надиҳанд;
* Мурољиати занон аз минтаќањои даргирињои љангї, ки дар онњо дар бораи њаёти воќеии худ дар ТТБ, издивољҳои чандинкарата бо љангиёне, ки њангоми амалиёти љангї нобуд мешаванд, њарф мезананд;
* нишон додани симои воқеии «муљоњидон», «шањидон» – гумроњшудагон, фирориён бадбахт, ки саломатии худ (баъзан љонашонро ҳам), оила, одамони наздику азизашонро ба ивази «љињоди» фасонавӣ дар кишварњои хориљї аз даст додаанд.

Мутахассисони масъули таҳияи ривоятҳои муқобил бояд гурӯҳҳои таҳти хатар, сабабҳои осебпазирии ҷавонон ва чӣ гуна ба онҳо таъсир расонида мешавад, донанд.

7.3.2. ТЕХНОЛОГИЯИ РИВОЯТҲОИ МУҚОБИЛ

Ривоятҳои алтернативӣ далелҳои роҳбарони ТЭД, ТЭБ ва ТТБ, мубаллиғон, эмиссарҳо, ҷонибдорон ва пайравони онҳоро зери шубҳа гузошта, фаҳмиши дигари мушкилот ва имкони ҳалли онҳоро пешниҳод мекунанд:

* таҳкими арзишҳои иҷтимоии ҷомеа;

• тоқатпазирӣ, эҳтироми ҳамдигар;

• ошкорбаёнӣ;

• таҳаммулпазирӣ;

• ҳамфикрии байни динҳову мазҳабҳо ва миллатҳо.

Ривоятҳои алтернативӣ дар ниҳоди ҷавононе, ки маҷбуран барои муҳоҷирати меҳнатӣ ба хориҷи кишвар мераванд, эҳсоси меҳри падару модар, хешовандон, дӯстон, хонадон, кӯчаву маҳалларо бедор мекунанд. Эҳсоси меҳр - омили қавӣ дар муносибати интиқодӣ ба пешниҳодҳои даъваткунандагони ТТБ барои тарк кардани ҷойҳои зодгоҳ ва рафтан ба минтақаҳои муноқишаҳои ҷангӣ мебошад.

Ривоятҳои алтернативӣ дар ҳолате самараноктар мешаванд, ки ҳарчӣ бештари иштирокчиён, махсусан ҷавонон, ба омодасозии онҳо ҷалб карда шаванд. Маҳз шумораи зиёди иштирокчиёни омода намудани ривоятҳои алтернативӣ гарави муваффақияти пешгирии паҳншавии идеяҳои ЭБИАМТ мебошад.

Ривоятҳои алтернативии бештар самаранок:

* наворҳои хона, хона, волидон, хешовандон, дӯстон, ҳамчун муқоиса бо бегонагон дар минтақаҳои ҷанг;
* наворҳои видеоии ҳамватаноне, ки дар кору зиндагӣ муваффақанд, ки ҳамчун намуна мисол шуда метавонанд;
* наворҳои видеоӣ дар бораи таърихи ватан, шахсиятҳои бузург ва машҳуре, ки дар зодгоҳашон зиндагӣ мекарданд, ҳамчун муқобил ба ҷангҷӯёни «қаҳрамон»-и ТТБ;
* кўмак (доруворї, сару либос, хўрокворї, таъмири манзил), ки ба эњтиёљмандон дар мањаллаи зодгоњам, кўчаам, њамсояњоям мерасонам – ҳамчун амали муқобил ба кўмак ба бегонагон дар дигар кишварњо;

Барои васеъ паҳн кардани ривоятҳои муқобил ва алтернативӣ, иштирокчиёни СТРАТЕГИЯИ ВАО шарикиро бо сохторҳои давлатӣ ва хусусӣ, ки ташаббусҳои институтҳои ҷомеаи шаҳрвандӣ, фаъолони ҷавонон ва волонтёронро дастгирӣ менамоянд, ба роҳ монда, онҳоро ҳамчун шарикони ҳамсолони худ ба кор ҷалб мекунанд, сатҳи огоҳиро аз таҳдидҳои эҳтимолии ғояҳои ЭБИАМТ баланд мебардоранд, фарҳанги таҳаммулпазирӣ ва ҳамоҳангии байни миллатҳоро рушд медиҳанд.

1. **ПЕШГИРИИ ИСТИФОДАБАРИИ ИНТЕРНЕТ БА МАҚСАДХОИ ЭКРЕМИЗМ ВА ТЕРРОРИЗМ**

8.1. МАЪЛУМОТИ УМУМӢ

Инқилоб дар рушди Интернет ва шабакаҳои иҷтимоӣ барои муошират имкониятҳои нави зиёдеро фароҳам оварда, ҷаҳонро торафт бештар ба ҳам пайваст мекунад.

Раҳбарони ТЭД, ТЭБ, ТТБ, мубаллиғон, эмиссарҳо, пайравон ва ҷонибдорони онҳо бартариҳои интернет ва шабакаҳои иҷтимоиро дар суръати иттилоот ва таъсиррасонии онро ба ҷавонон дарк намуда, аз технологияҳои муосири коммуникатсионӣ барои ифротгароӣ, ҷалб ва сафарбар кардани гурӯҳҳои чангии худ, бурдани ҷангҳои психологӣ, барангехтани низоъҳои гуногун, ташкил ва ҳамоҳангии амалиёти террористӣ, инчунин барои ҷалб намудани воситахои молиявӣ истифода мекунанд.

8.2. ТАНЗИМКУНӢ ВА ХУДТАНЗИМКУНӢ

Самаранокии СТРАТЕГИЯИ ВАО бе назорат аз болои паҳн кардани ғояҳои ЭБИАМТ дар Интернет ғайриимкон аст. Бояд (бо назардошти имкониятҳои нави илм, технология, рушди зеҳни сунъӣ) дар Интернет барои сари вақт пешгирӣ кардани ақидаҳои харобиовари ЭБИАМТ ҷустуҷӯи маводҳои паҳншуда аз ҷониби роҳбарони ТЭД, ТЭБ, ТТБ, мубаллиғон, эмиссарҳо, пайравон ва тарафдорони онҳо такмил дода шавад.

**Иштирокчиёне, ки ба татбиқи Нақшаи чорабиниҳои СТРАТЕГИЯИ ВАО** **ҷалб шудаанд:**

Ба волидайн ва омӯзгорони муассисаҳои таълимии Қирғизистон, Тоҷикистон ва Ӯзбекистон барои пешниҳоди тавсияҳо оид ба расонидани кӯмак ба фарзандон ва хонандагон барои истифодаи бехатари интернет **кӯмак мерасонанд**.

Бо мутахассисони технологияҳои иттилоотию коммуникатсионӣ (ТИК) барои самаранок истифода бурдани шабакаҳои иҷтимоӣ ва мессенҷерҳои фаврӣ ҳамчун воситаи пешгирии паҳншавии ғояҳои ЭБИАМТ **ҳамкориҳоро густариш медиҳанд.**

Рӯзноманигорони мустақил ва блогерҳоро, ки дастурҳои роҳбарони ТЭД, ТЭБ, ТТБ, мубаллиғон, эмиссарҳо, пайравон ва ҷонибдорони онҳоро саркӯб менамоянд, **ҳавасманд мекунанд.**

Механизмҳои худтанзимкуниро **дастгирӣ мекунанд**, ки ба ҳар як мутахассис имкон медиҳад бо истифода аз меъёрҳои мувофиқашудаи ҷомеа мавод омода созад, фарҳанги гуфтушунидро бо соҳибони ВАО, барномаҳои гуногуни ВАО, журналистони мустақил, блогерҳоро ташаккул диҳад. Худтанзимкунї њамчун воситаи ёрирасони барномањои давлатї ба њар як иштирокчии интернет имкон медињад, ки дар муќовимат ба дастурҳои роњбарони ТЭД, ТЭБ, ТТБ,мубаллиғон, эмиссарњо, пайравон ва љонибдорони онњо фаъолонатар иштирок намояд.

8.3. ПЕШГИРИИ ИЗҲОРИ БАДБИНӢ ДАР ИНТЕРНЕТ

Имрўзњо интернет аз љумла, барои пањн намудани паёмњо бо даъвати љавонон ба низоъ, барангехтани кинаву адоват, низоъҳои байнимиллї ва диниву мазҳабӣ, тарсондан ва ба ин васила онњоро ба амалњои ифротгароёна нисбат ба одамони дигар ҳавасманд намудан истифода мешавад. СТРАТЕГИЯИ ВАО усулҳои огоҳонидани мақомоти ҳифзи ҳуқуқи Қирғизистон, Тоҷикистон ва Ӯзбекистонро дар бораи чунин маводи харобиовар такмил хоҳад дод.

**Иштирокчиёне, ки ба татбиқи Нақшаи чорабиниҳои СТРАТЕГИЯИ ВАО** **ҷалб шудаанд:**

Истифодаи телефонҳои боварӣ, тугмачаҳои махсуси захираҳои сомонаҳои машҳури интернетӣ, инчунин воситаҳои муосири коммуникатсия - замимаҳои мобилиро барои огоҳ кардани мақомоти ҳифзи ҳуқуқ оид ба таҳдидҳои пайдошаванда **дастгирӣ мекунанд.**

СД дар Қирғизистон, Тоҷикистон, Ӯзбекистон дар тамоми муассисаҳои таълимӣ бо истифода аз воситаҳои ахбори омма маъракаи «Нест бод забони бадбинӣ»-ро оғоз мекунанд, ки огоҳии аҳолиро дар бораи хабарҳои дар Интернет барангезандаи кинаю адоват байни миллатҳо ва дину мазҳабҳо, таҳдидҳое, ки онҳоро ба амалҳои ифротгароёна нисбат ба одамони дигар ташвиқ мекунанд, баланд бардошта,мешавад.

Аксияи «Нест бод забони бадбинӣ» инчунин бо истифода аз тамоми имконоти мавҷудаи институтҳои ҷомеаи шаҳрвандӣ – ТҒҒТ/ТҶ/ТҒ, мақомоти худидоракунии маҳаллӣ, созмонҳои ҷавонон, сохторҳои тиҷоратӣ, соҳибкорон, ВАО, рӯзноманигорон, блогерҳо, олимон, диншиносон, омӯзгорони муассисаҳои таълимии гуногун, варзишгарон, артистони театр ва кино, навозандагон, сарояндагон, фаъолон, шахрвандони барӯманд ба муқовимати фаъолона ба чунин хабарҳо равона мегардад.

8.4. РУШДИ МАВОДИ ИТТИЛООТӢ

**Иштирокчиёне, ки ба татбиқи Нақшаи чорабиниҳои СТРАТЕГИЯИ ВАО** **ҷалб шудаанд:**

Ба ВАО, рӯзноманигорони мустақил, блогерҳои Қирғизистон, Тоҷикистон, Ӯзбекистон бо истифода аз технологияҳои муосири коммуникатсионӣ омода намудани маводҳо, ки дар онҳо бо забони дастрас барои ҷавонон сабабҳои экстремизм, хатари ифротгароӣ, терроризм ё иштирок дар ТТБ фаҳмонида шудааст, **мусоидат менамоянд.**

Омӯзиши намояндагони ВАО-ро барои омода кардани маводи муассир, ки ба муқовимат ва пешгирии ғояҳои ЭБИАМТ нигаронида шудаанд, **дастгирӣ хоҳанд кард.**

Курсҳои махсуси омӯзишии намояндагони воситаҳои ахбори оммаро ба як қатор малакаҳо **дастгирӣ мекунанд**, ки онҳо чунин малумотро инъикос мекунанд:

* Воситаҳои интернетӣ, ки аз ҷониби роҳбарони ТЭД, ТЭБ, ТТБ, мубаллиғон, идеологҳо, эмиссарҳо, пайравон ва ҷонибдорони онҳо барои ифротгароии шаҳрвандони Қирғизистон, Тоҷикистон, Ӯзбекистон истифода мешаванд;
* Истифодаи роҳбарони ТЭД, ТЭБ, ТТБ, мубаллиғон, эмиссарҳо, пайравон ва ҷонибдорони онҳо аз осебпазирии гуногуни ҷавонон, аз ҷумла муҳоҷирони меҳнатӣ, ки ҳам дар ватани худ ва ҳам дар кишвари қабулкунанда дучор меоянд;
* Роҳҳои ҳавасмандсозии роҳбарони ТЭД, ТЭБ, ТТБ, мубаллиғон, эмиссарҳо, пайравон ва ҷонибдорони онҳо барои ҷалби ҷавонон ба минтақаҳои муноқиша;
* Усулҳо ва амалиётҳои ҷалби шаҳрвандони Қирғизистон, Тоҷикистон, Ӯзбекистон ба ТТБ дар минтақаҳои муноқишаҳои ҷангӣ.

Малакаҳои андӯхташуда ба намояндагони васоити ахбори омма имкон медиҳад, ки бо маълумоти боэътимод, таҳлил ва арзёбиҳои коршиносӣ дар соҳаи мубориза бо экстремизм ва терроризм шинос шаванд, инчунин фаъолияти таҳрибкоронаи ТЭД, ТЭБ, ТТБ, ки шаҳрвандони Қирғизистон ва Тоҷикистонро дар бар мегиранд, дарк намоянд, уҳдадориҳои байналмилилӣ ва қонунҳои миллии марбут ба онҳоро омӯзанд.

Маълумоте, ки дар ҷараёни омӯзиш ба даст меояд, ба намояндагони васоити ахбори омма, ки ба татбиқи СТРАТЕГИЯИ ВАО ҷалб шудаанд, имкон медиҳад, ки маводҳоеро омода намоянд, ки ба ғояҳои ЭБИАМТ ба таври муассир муқовимат намояд.

**Фароҳам овардани шароитро** барои ҳамкории зичи мақомоти ҳифзи ҳуқуқи Қирғизистон, Тоҷикистон, Ӯзбекистон ва намояндагони васоити ахбори омма, ки ба муқовимат ба ЭБИАМТ ҷалб шудаанд, минбаъд низ идома медиҳанд, бахусус дар замони бӯҳронӣ, ки барои ба даст овардани иттилооти холисона, одилона ва ҳақиқӣ имкон медиҳад.

**Дастгирии** таҷрибаи пешқадами ташкили захираҳои сомонаҳои интернетӣ (сайтҳои интернетӣ, радиои интернетӣ, саҳифаҳо дар шабакаҳои иҷтимоӣ, мессенҷерҳо), ки мундариҷаи онҳо ба пешгирии паҳншавии ғояҳои ЭБИАМТ нигаронида шудааст.

8.5. РУШДИ РУШДИ ТАФАККУРИ ИНТИҚОДӢ, ВАО ВА САВОДНОКИИ РАҚАМӢ

Назорати Интернет тавассути бастани захираҳое, ки маводи зарароварро паҳн мекунанд, **аввалан,** аз ҷиҳати техникӣ душвор аст ва **дуюм**, на ҳамеша самаранок аст. Таъсири манфии ғояҳои ЭБИАМТ ба ҷавонон дар гурӯҳҳои кушода ва пӯшидаи шабакаҳои иҷтимоӣ ва мессенҷерҳо идома меёбад, одамон ҳатман ба иттилооти зараровар дучор мешаванд.

Алтернативаи блоккунӣ рушди малакаҳои тафаккури интиқодии худи ҷавонон мебошад, ки имкон медиҳад маълумоти зарароварро фарқ кунанд, ба он дуруст баҳо диҳанд, ба иғво ва даъватҳои роҳбарони ТЭД, ТЭБ, ТТБ, мубаллиғон, идеологҳо, эмиссарҳо, пайравону тарафдорони онҳо дода нашаванд.

**Иҷрокунандагони «Нақшаи чорабинихо»-и СТРАТЕГИЯИ ВАО:**

Аз таҷрибаи ҷаҳонии аллакай андӯхташуда истифода намуда, иқтидори тафаккури интиқодиро тавассути лоиҳаҳои таълимии: «Саводи ВАО», «Саводи рақамӣ», «Киберамният», ки бояд дар муассисаҳои таълимии Қирғизистон, Тоҷикистон, Ӯзбекистон татбиқ карда шаванд, рушд хоҳанд дод.

Фаҳмиши истифодаи бехатари интернет, муносибати интиқодӣ ба ғояҳои харобиовари роҳбарони ТЭД, ТЭБ, ТТБ, мубаллиғон, эмиссарҳо, пайравон ва ҷонибдорони онҳо бояд курси омӯзишӣ ҳатмӣ дар муассисаҳои таълимӣ бошад, ки бо рушди технологияҳои коммуникатсионӣ, имкониятҳои наве, ки дастгоҳҳои мобилӣ пешниҳод мекунанд, масалан, замимаҳои мобилӣ, бояд аз нав карда шаванд.

Ба хонандагони муассисаҳои таълимӣ лозим аст, ки ба маълумоти гирифташуда на танҳо нигоҳи танқидӣ дошта бошанд – фактчекинг, балки инчунин қобилияти тафтиш кардани он, баҳодиҳии маълумоти бардурӯғро омӯзанд - тролинг.

Технологияҳои нави педагогӣ, фанҳои иловагии омӯзишӣ: ахлоқ, мантиқ барои баҳодиҳии интиқодии маводи интернет кӯмак мекунанд.

9.  БАРТАРАФ КАРДАНИ ОСЕБПАЗИРИИ ГУРЎЊЊОИ МАЌСАДНОКИ АЊОЛЇ БО КЎМАКИ ВАО ЊАМЧУН ОМИЛИ ПЕШГИРИКУНАНДАИ ЭБИАМТ

 9.1. МАЪЛУМОТИ УМУМӢ

**СТРАТЕГИЯИ ВАО** барои мусоидат на танҳо ба кӯшишҳои байниидоравӣ, балки байнидавлатӣ барои Қирғизистон, Тоҷикистон ва Ӯзбекистон ҷиҳати муқовимат ба ЭБИАМТ шароит фароҳам меорад.

Намояндагони СД мефаҳманд, ки чӣ гуна роҳбарони ТЭД, ТЭБ, ТТБ, мубаллиғон, эмиссарҳо, пайравон ва ҷонибдорони онҳо аз имкониятҳои интернет ва осебпазирии шаҳрвандоне, ки дар ҳаёт рӯ ба рӯ мешаванд, дар фаъолиятҳои харобиовар истифода мебаранд.

Аз ин рӯ, барои коҳиш додани осебпазирии ҷавонон, ки бештар ба тундгароӣ дучор мешаванд, аз он ҷумла муҳоҷирони меҳнатӣ, ки бештар ба тундагроии ба низоъҳои байнимиллӣ баранда мубтало мегарданд ва ба ТЭД, ТЭБ, ТТБ ҷалб мешаванд, талошҳои бештар лозим аст.

9.2. МУҚОВИВАТӢ БА ТУНДГАРОӢ ДАР МАРҲИЛАҲОИ АВВАЛ

**Иштирокчиёне, ки ба татбиқи Нақшаи чорабиниҳои СТРАТЕГИЯИ ВАО** **ҷалб шудаанд:**

Дар омодасозии намояндагон бо истифода аз воситаҳои муосири ВАО ва технологияҳои коммуникатсионӣ, инчунин маълумоти дуруст оид ба шинохти аломатҳои аввалиндараҷаи тундгароӣ **мусоидат хоҳанд кард**. Дар рафти омӯзиш усулҳое тавсия хоҳанд шуд, ки ҳангоми муайян гардидани аломатҳои аввалиндараҷаи тундгароӣ аз тамғагузорӣ ё табъиз пешгирӣ карда шуда, ба принсипи эҳтироми ҳуқуқи инсон имкон медиҳанд.

Барои дар амал ҷорӣ намудани “хатҳои телефонҳои фаврӣ”, тугмачаҳои махсус дар захираҳои сомонаҳо, инчунин воситаҳои муосири муошират – замимаҳои мобилӣ **шароит фароҳам меоранд,** ки ба онҳо оилаҳое, ки аъзоҳои он зери таъсири раҳбарони ТЭД, ТЭБ, ТТБ, мубаллиғон, эмиссархо, пайравон ва тарафдорони онхо афтодаанд, дастрасӣ пайдо мекунанд. Дар чаҳорчӯби чунин васоити ВАО мутахассисон ба ниёзмандон ҳама гуна кӯмакҳои заруриро мерасонанд.

9.3. ПЕШГИРИИ ТУНДГАРОИИ НОБОЛИГОН ВА ЧАВОНОН

Вақте ки ҷавонон ба осебпазирии марбут ба:

* бо вазъиятҳое, ки дар онҳо қарор доранд;
* мушкилоти шахсӣ;
* ҷузъҳои идеологӣ;

дучор мешаванд, пас онҳо барои гирифтор шудан ба ақидаҳои экстремистӣ, ки дар интернет паҳн мешаванд, эҳтимоли бештар доранд, тундгаро мешаванд ва ба гурӯҳи ҳадафноки ҷалбкунандагон ба ТТБ табдил меёбанд.

Сатҳи баланди ҳисси худмуҳофизӣ, масуният аз ғояҳои экстремистӣ ба ҷавонон имкон медиҳад, ки осебпазириро бартараф созанд, ба корҳои ҷамъиятӣ машғул шаванд, имкониятҳои навро барои таҳсил, кори беҳтари музднок ҷустуҷӯ кунанд, ҳам барои худ ва ҳам барои наздикони худ, хешу табор, дӯстон, хамсояҳо сарчашмаи тағйирот гарданд.

 Сифатҳои роҳбарӣ ба бисёр ҷавонон имкон медиҳанд, ки сарчашмаҳои муттасили чунин тағйирот бошанд; обрӯву нуфуз ба онҳо имкон медихад, ки ба далелҳои рохбарони ТЭД, ТЭБ, ТТБ, мубаллиғон, эмиссарҳо, пайравон ва ҷонибдорони онҳо эътироз баён кунанд; ҳамсолон ба андешаҳои онҳо гӯш медиҳанд, ки ин имкон медиҳад сатҳи тундгароӣ дар байни ҷавонон коҳиш ёбад.

Нерӯи чунин пешсафонро бо омӯзонидани технологияҳои муосири коммуникатсионӣ, маҳорати суханвар будан, таъминот бо воситаҳои ахбори омма ва технологӣ пурзӯр намудан лозим аст.

Ҷалби васеи ҷавонон ба ВАО сатҳи иштироки онҳоро дар тағйироти барои ҷомеа зурур баланд мебардорад, ба муваффақият умед ва эътимод мебахшад.

Дар Қирғизистон, Тоҷикистон, Ӯзбекистон Стратегияҳои гуногуни миллӣ амалӣ карда мешаванд, ки дар онҳо ба рушди имкониятҳо, иқтидор ва ғояҳои инноватсионии ҷавонон аҳамияти калон дода, барои таъмини шуғли ҷавонон, иштироки онҳо дар ҳаёти ҷамъиятӣ, соддагардонии дастрасӣ ба хизматрасониҳои иҷтимоӣ, васеъ намудани имкониятҳо барои таҳсилоти босифат, тарбияи маънавию ахлоқӣ, таҳаммулпазирӣ барномаҳои мушаххас ҷорӣ карда шудаанд.

**Иштирокчиёне, ки ба татбиқи Нақшаи чорабиниҳои СТРАТЕГИЯИ ВАО** **ҷалб шудаанд:**

Барои баланд бардоштани самаранокии чунин корҳо дар байни пешсафони ҷавон, намояндагони ВАО, рӯзноманигорони мустақил, блогерҳои Қирғизистон, Тоҷикистон, Ӯзбекистон барои ҷорӣ намудани технологияҳои муосири коммуникатсионӣ, воситаҳои ВАО **мусоидат хоҳанд кард.**

 9.4.  КОҲИШ НАМУДАНИ ОСЕБПАЗИРИИ ЗАНОН БА ЭКТРЕМИЗМ ВА ТЕРРОРИЗМ

**Иштирокчиёне, ки ба татбиқи Нақшаи чорабиниҳои СТРАТЕГИЯИ ВАО** **ҷалб шудаанд:**

**Дастгирии** **пешгирии** тундгароии занон дар Қирғизистон, Тоҷикистон, Ӯзбекистон, бо канорагирӣ аз қолабҳои гендерӣ оид ба он, ки нақши зан дар ТТБ зан ва модар будан аст ва дар муноқишаҳои ба вуҷуд омада нақши зан фаъол нест.

Сарфи назар аз он, ки занони зиёде ба минтақањои љанг, ҳамчун зан аз паси шавњарашон омадаанд, баъзан њатто намедонистанд, ки дар кадом кишвар қарор хоњанд шуд, ќисми дигари занњо бомуваффақият наќши барандањои низоъро бозӣ мекунанд, ба аъзои ТЭД, ТЭБ, ТТБ ҳамфикрӣ мекунанд, дар сафарбар ва ҷалб кардан ва ҳатто дар ҳамлаҳои террористӣ иштирок мекунанд.

 Дар ин ҳолат, маъракаҳои дигари махсусгардонидашуда ва чораҳои пешгирикунанда барои занон, ҳам дар ривоятҳои муқобил ва ҳам алтернативӣ заруранд. Алоқамандии байни тавонмандсозии занон (маърифат, ҳаёти ҷамъиятӣ ва сиёсӣ) ва коҳиши тундгароии онҳо ва баръакс – вобастагии нобаробарии гендерӣ ва зӯроварӣ исбот шудааст.

Садои занон – фаъолон, омӯзгорон, соҳибкорони муваффақ, намояндагони илму фарҳанг, варзиш, рӯзноманигорон дар байни ҷавонон бонуфуз аст, аз ин рӯ онҳо дар пешгирии ЭБИАМТ нақши асосиро мебозанд.

 Дар баробари ин нақши модарон дар муҳофизати фарзандон аз қабули карорҳои ҳалокатовар — иштирок дар муноқишаҳои гуногун ва ё дар фаъолияти ТЭД, ТЭБ, ТТБ хеле муҳим аст. Мутахассисоне, ки дар эҷоди ривоятҳои муқобил ва алтернативӣ машғуланд, бояд омили зан-модарро то ҳадде самаранок истифода баранд, ки ҷавононро аз иштирок дар низоъҳои гуногун, инчунин дар фаъолияти ТЭД, ТЭБ, ТТБ боздоранд.

Муттаҳидӣ дар оила омили дигари кори самараноки пешгирикунанда оид ба пешгирии низоъҳои гуногун, ҷалби ҷавонон ба ТЭД, ТЭБ ва ТТБ мебошад.

Паҳнкунии васеи чунин ривоятҳои муқобил ва алтернативӣ дар васоити ахбори омма, пеш аз ҳама дар шабакаҳои иҷтимоӣ ва мессенҷерҳо воситаи муҳими мубориза ва пешгирии ЭБИАМТ мебошад.

 9.5. КОҲИШ ДОДАНИ ОСЕБПАЗИРИИ МУҲОҶИРОНИ МЕҲНАТӢ

Аксари шаҳрвандони Қирғизистон, Тоҷикистон, Ӯзбекистон дар муҳоҷирати меҳнатӣ дар Русия, Туркия, Кореяи Ҷанубӣ, Украина, Шветсия, Дания ба ТЭД, ТЭБ, ТТБ ҷалб шудаанд.

Ба ҷалби бомуваффақи муҳоҷирони меҳнатӣ осебпазирии онҳо дар кишварҳои қабулкунанда мусоидат намуд:

* музди кам аз сабаби надонистани забон, тахассуси паст;
* вайрон кардани қонунҳо аз сабаби надонистани онҳо;
* муњољирати ѓайриќонунї;
* беадолатии иҷтимоӣ;
* қонуншиканиҳо ва поймол шудани ҳуқуқҳо аз ҷониби кормандони мақомоти ҳифзи ҳуқуқ;
* пардохт нагардидани маблағи маош;
* муҳоҷирбадбинӣ, табъизи этникӣ;
* дур будани хешовандон ва дӯстони наздик.

Ҳамаи ин осебпазириҳо барои ҷалбкунандагони ТЭД, ТЭБ, ТТБ шароит фароҳам меоранд, ки моҳирона аз ангезаҳои мазҳабӣ - кӯмак ба мусулмонони дигар кишварҳо истифода кунанд.

**Иштирокчиёне, ки ба татбиқи Нақшаи чорабиниҳои СТРАТЕГИЯИ ВАО** **ҷалб шудаанд:**

**Дастгирии** кӯшишҳо барои аз байн бурдани осебпазирӣ, аз қабили соҳиб шудан ба касби мавриди ниёз, донистани забон ва қонунҳои кишвари қабулкунанда, инчунин баргузории маъракаҳои махсуси пешгирикунандаи пеш аз муҳоҷират, ки метавонанд бо истифода аз технологияҳои муосири коммуникатсионӣ онлайн гузаронида шаванд.

Вазифаи чунин маъракаҳо - баланд бардоштани огоҳии муҳоҷирон дар бораи хатари тамос бо ҷалбкунандагони ТЭД, ТЭБ, ТТБ дар кишвари истиқомат, усулҳои бовар кунонидани онҳо, истифодаи осебпазирӣ, ҳавасмандӣ барои иштирок дар низоъҳои гуногун, сафар ба минтақаҳои ҷанг мебошад.

Мутахассисони омодасозии матнҳо бояд маводҳоро дар Интернет, шабакаҳои иҷтимоӣ, мессенҷерҳои фаврӣ ҷойгир намуда, тадбирҳои пешгирикунандаро барои пешгирӣ ё коҳиши тундгароии муҳоҷирони меҳнатӣ пас аз рафтан ба хориҷа идома диҳанд.

Ба **СТРАТЕГИЯИ ВАО** НАҚШАИ ЧОРАБИНИҲОИ БАЙНИДАВЛАТИИ ҚИРҒИЗИСТОН, ТОҶИКИСТОН, ӮЗБЕКИСТОН замима мегардад.

 **СТРАТЕГИЯИ ВАО** ҳуҷҷати чаҳорчӯбавӣ аст, бинобар ин, барои ҳар як кишвар - Қирғизистон, Тоҷикистон, Ӯзбекистон пешбинӣ шудаанд:

Замимаи №1, ки хусусиятҳо ва фарқиятҳои равишҳо, ҷалби иҷрогарони гуногунро дар **СТРАТЕГИЯИ ВАО** тавсиф мекунад;

Замимаи № 2 - Нақшаи чорабиниҳо оид ба татбиқи муқаррароти асосии **СТРАТЕГИЯИ ВАО**